Τα επιμορφωτικά σεμινάρια της «ΠΛΑΣΤΕΛΙΝΗΣ» δημιουργήθηκαν από το 1994, ως ανάγκη της  εξειδικευμένης επιμόρφωσης των παιδαγωγικών ομάδων που συνεργάζονται σε δημόσιες ή ιδιωτικές μονάδες  Προσχολικής αγωγής.
Στόχος εφαρμογής των σεμιναρίων είναι να προσφέρουν γνώσεις, ιδέες, πρακτικά εφαρμόσιμες και ερεθίσματα που ενεργοποιούν τη δημιουργική φαντασία των παιδαγωγών που εργάζονται κοντά στα  παιδιά της προσχολικής ηλικίας. Είναι πολύ σημαντική η διαρκής ποιοτική επιμόρφωση των παιδαγωγών, για την επαγγελματική  και προσωπική εξέλιξη τους.
Τα θέματα των σεμιναρίων πάντα περιλαμβάνουν παράλληλα θεωρητική και βιωματική προσέγγιση.
Κάθε ετήσιος σεμιναριακός κύκλος λειτουργεί με αυτόνομες θεματικές ενότητες, αλλά  όλα τα θέματα μαζί αποτελούν μια αλυσίδα  γνώσης. Γνώσης της οργάνωσης και εξέλιξης του χώρου προσχολικής αγωγής και ευρύτερα του παιδαγωγικού έργου ενός Κέντρου προσχολικής αγωγής ή μιας ευρύτερης εκπαιδευτικής μονάδας.
Απευθύνονται  στις εξής ειδικότητες: Φοιτητές & Επαγγελματίες,  Βρεφονηπιοκόμους, Παιδαγωγούς Προσχολικής αγωγής, Νηπιαγωγούς, Εμψυχωτές, Ιδιοκτήτες, διευθυντές ιδιωτικών Κέντρων Αγωγής, Γραμματείς & στελέχη των Κέντρων Προσχολικής Αγωγής.
Υλοποιούνται  σε  ιδιωτική σεμιναριακή αίθουσα ή σε χώρο των εκπαιδευτικών μονάδων.
Σεμιναριακά θέματα: «Πυξίδα γνώσης – Άξονες του εκπαιδευτικού προγράμματος», «Ανοδική βελτίωση του  Κέντρου Προσχολικής αγωγής», «Οργάνωση τμημάτων», «Η επικοινωνία μας με τους γονείς των παιδιών», «Η ενδοσχολική συνεργασία μας», «Διαχείριση της τάξης», «Τα συναισθήματα… στην τάξη», κ.ά.
Παρέχεται: Βεβαίωση συμμετοχής, υλικό σημειώσεων & βιβλιογραφία.